Diari Oficial de la Generalitat Valenciana


Sumari del DOGV 3148, del 23-12-1997 (1997/12615)

ORDRE de 28 de novembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu del Camp de Morvedre- II part, les Valls (València).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3148

Data del DOGV
:   23-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12538


Data del document
:   28-11-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

4141 ORDRE de 28 de novembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu del Camp de Morvedre- II part, les Valls (València). [97/X12656]
  
La Conselleria d'Agricultura, Pesca i Alimentació, té entre els seus objectius prioritaris la modernització del regadiu valencià. Per això, pretén l'execució d'obres que contribuïsquen a la millora de la gestió dels recursos hídrics, a l'augment de l'eficiència del reg i la millora de les condicions de treball dels agricultors.
  
L'Ordre de 21 de maig de 1997, ja aprovava una primera part del Pla d'Obres per a la Modernització del Regadiu en el Camp de Morvedre, que afectava el municipi de Petrés. És intenció d'aquesta conselleria ampliar les actuacions de modernització de regadiu a tota l'àrea de les Valls.
  
Per això, els serveis corresponents de la Conselleria han estudiat la zona i han elaborat un pla, en el qual es preveuen les obres necessàries per a la regulació dels cabals d'aigües superficials i depurades, la millora de la gestió dels recursos hídrics disponibles, la millora de les conduccions de reg, la transformació del sistema de reg tradicional a localitzat, la tecnificació d'aquest i la disminució de la salinització dels sòls, a causa de la intrusió marina, a través d'una menor explotació dels recursos hídrics subterranis. S'hi inclouen també actuacions sobre la xarxa viària de la zona a fi d'adequar-la als requeriments actuals del trànsit agrícola.
  
Per això i a proposta de la Direcció General de Regadius i Estructures Agràries, i fent ús de les facultats que tinc atribuïdes,
  
ORDENE
  
Article 1
  
S'aprova el Pla d'Obres d'Interès General per a la Modernització del Regadiu del Camp de Morvedre-II part, les Valls (València).
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 169/1991, de 30 de setembre; 13/1995, de 10 de gener, i 39/1995, de 7 de març, del Consell de la Generalitat Valenciana, les obres de basses de regulació, estacions elevadores i instal·lacions electromecàniques d'aquestes, centres de transformació, canonades de connexió entre basses, canonades i xarxes principals de reg, equips de filtratge i fertirrigació situats en les xarxes principals i la construcció de camins rurals, queden classificats d'interès general, en el grup A de l'article 61 de l'esmentada Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 28 de novembre 1997
  
La consellera d'Agricultura, Pesca i Alimentació,